Koknese
<s>Koknese (njemački: Kokenhusen, ruski: Кукейнос) je grad od 2,428 stanovnika u sredini Latvije.</s>

<s>Geografske karakteristike</s>

<s>Koknese se nalazi u Regiji Vidzeme na ušću rijeke Pērse u Zapadnu Dvinu, udaljen oko 100 km od glavnog grada Rige.</s>

<s>Historija</s>

<s>Ime Koknese je prvi put dokumentirano oko 1200., postoji nekoliko njemačkih i ruskih verzija oko imena Koknese, ali sve se baziraju na imenu Kokna, kako se tad zvala rijeka Pērse.</s>

<s>Prije invazije viteških redova na Livoniju, u tom su kraju vladali ruski poločki kneževi, koji su podigli utvrdu sa palisadama uz koju je izraslo naselje.</s><s>Kad su vitezi Livonskog bratstva mača početkom 13. vijek stigli do Koknese, ovdje je vladao knez Vjačko.</s><s>On je nakon poraza spalio utvrdu i predao se vojci biskupa Alberta od Rige.</s>

<s>Već 1209. biskup Albert je počeo je graditi kameni zamak, ali ne na starom mjestu, nego na ušću rijeke Pērse u Zapadnu Dvinu.</s><s>Krajem 13. vijeka Koknese je već imao oko 1200 stanovnika, dvije crkve i oko 100 kuća.</s>

<s>Kako je Koknese u to vrijeme bio značajno trgovište i rezidencija riškog nadbiskupa, status grada dobio je 1277., a od 14. vijeka je i član Hanzeatskog saveza.</s>

<s>Nakon propasti Terre Mariane Koknese je postao domena Velike kneževine Litvanije, pa time i Poljsko-Litvanske Unije.</s><s>Vojska Ivana Groznog zauzela je grad 1577. i opljačkala ga i zapalila.</s><s>Za reformacije 1687. sagrađena je luteranska crkva u gotičkom stilu.</s>

<s>Zamak Koknese konačno je razoren za Velikog sjevernog rata 1701. prilikom povlačenja saksonske vojske.</s><s>Epidemija kuge 1709.-10. koju je preživjela samo petina stanovnika, konačno je dotukla taj nekada moćni grad, koji je spao na selo.</s>

<s>Krajem 19. vijek sagrađen je dvorac Leuventern za vlasnika feuda Koknese, barona Lovensterna, koji nije bio dugog vijeka jer je teško oštećen za Prvog svjetskog rata 1914.</s>

<s>Nakon izgradnje hidroelektrane Pļaviņas 1965. i formiranja akumulacionog jezera potopljeno je brdo i dolina na kom je nekad bio zamak riškog nadbiskupa, pa njegove ruine danas leže par metara iznad vode.</s>

<s>Izvori</s>

<s>Vanjske veze</s>

<s>Koknese</s>

<s>Gradovi u Letoniji</s>

